ג'יימס גראהם באלארד

ג'יימס גראהם באלארד (באנגלית: James Graham Ballard; 15 בנובמבר 1930 – 19 באפריל 2009) היה סופר בריטי, מהידועים בסופרי "הגל החדש" של המדע הבדיוני. ספריו המוכרים ביותר הם "קראש" השנוי במחלוקת, והרומן האוטוביוגרפי "Empire of the sun" (תורגם לעברית בשם "קיסרות השמש"), העוסק בחוויותיו במלחמת העולם השנייה במחנה מעצר יפני. שני הספרים עובדו לסרטים: "אימפריית השמש", שביים סטיבן ספילברג ב-1987 ו"קראש", שביים דייוויד קרוננברג ב-1996.

שם התואר האנגלי "Ballardian", שפירושו "דומה או מזכיר את המצבים המתוארים ביצירתו של ג'. ג. באלארד, בעיקר נופים עגומים שנוצרו על ידי בני האדם וההשפעות הפסיכולוגיות, הטכנולוגיות, הסוציאליות והסביבתיות שהתפתחו בהם", נכלל במילון קולינס.

חייו
אביו של באלארד היה כימאי של חברת טקסטיל גדולה, ומונה ליושב ראש והמנהל של החברה בשאנגחאי, שם נולד באלארד. באלארד בילה את ילדותו המוקדמת בהתיישבות הבינלאומית בשאנגחאי, אשר בה שלטו האינטרסים הבריטיים בין השנים 1843 ל-1941. הוא נשלח ללמוד בקתדרלה של שנגחאי. אחרי פרוץ מלחמת סין–יפן השנייה, נאלצה משפחתו של באלארד לפנות באופן זמני את ביתה בפרברים ולשכור בית בדרום שאנגחאי על מנת להימנע מפגיעה על ידי הכוחות הלוחמים. לאחר שכבשו היפנים את שאנגחאי נשלח באלארד עם משפחתו למחנה מעצר לאזרחי אויבותיה של יפן, שבו שררו תנאים קשים. במחנה זה הוחזקו בני המשפחה עד סוף המלחמה ולאחריה הם שבו לאנגליה.

באלארד החל ב-1949 בלימודי רפואה באוניברסיטת קיימברידג', מתוך שאיפה לעסוק בפסיכיאטריה. במקביל עסק בכתיבת סיפורים קצרים אוונגרדיים. במהלך לימודיו החליט כי ברצונו לעסוק בספרות כעיסוק מרכזי. הוא נטש את לימודי הרפואה ועסק בעבודות שונות. בין היתר שירת בחיל האוויר המלכותי הבריטי במשך שנתיים, שבהן הוצב בקנדה ונחשף למדע הבדיוני בהשפעת כתבי עת אמריקניים. לאחר הצלחת ספרו הארוך הראשון, "The wind from nowhere" (הרוח משום-מקום) שיצא לאור ב-1961, הפך באלארד לסופר מקצועי שפרנסתו על הספרות.

ספריו שתורגמו לעברית
 חברת החלומות בעב"ם, תרגם יורם שרת, ספרית מעריב, תל אביב, 1981.
 קיסרות השמש, תרגם מרדכי ברקאי, זמורה-ביתן, תל אביב, 1991.
 קראש, תרגמה לי עברון-ועקנין, הוצאת גוונים, תל אביב, 2000.
 רב קומות, הוצאת בבל, 2023.

לקריאה נוספת
 Baxter, John. The inner man: the life of J.G. Ballard. London: Weidenfeld & Nicolson, 2011.
 Brigg, Peter. J.G. Ballard. San Bernandino, Calif: Borgo Press, 1985.
 Baxter, Jeannette. J.G. Ballard. London New York: Continuum, 2008.
 Delville, Michel. J.G. Ballard. Plymouth, U.K. in association with the British Council: Northcote House, 1998.
 Gąsiorek, Andrzej. J.G. Ballard. Manchester New York New York: Manchester University Press Distributed exclusively in the USA by Palgrave, 2005.
 Luckhurst, Roger. The angle between two walls : the fiction of J.G. Ballard. Liverpool: University of Liverpool Press, 1996.
 McGrath, Rick (ed.). The JG Ballard Book. The Terminal Press. 2013.
 Oramus, Dominika. Grave New World. Warsaw: University of Warsaw, 2007.
 Pringle, David, Earth is the Alien Planet: J.G. Ballard's Four-Dimensional Nightmare, San Bernardino, CA: The Borgo Press, 1979.
 Stephenson, Gregory, Out of the Night and Into the Dream: A Thematic Study of the Fiction of J.G. Ballard, New York: Greenwood Press, 1991.
 McGrath, Rick (ed.). Deep Ends: The JG Ballard Anthology 2014. The Terminal Press. 2014.

קישורים חיצוניים 

 Ballardian.com
 
 "האוטוביוגרפיה של ג’יי ג’י בי" – סיפור קצר מאת באלארד; תרגום: שי אזולאי.

הערות שוליים

סופרים בריטים
סופרי מדע בדיוני בריטים
בוגרי קינגס קולג' קיימברידג'
בריטים שנולדו ב-1930
בריטים שנפטרו ב-2009